|  |  |
| --- | --- |
| **9. NAPIREND** | **Ügyiratszám:** BSZ/63/2024. |

**ELŐTERJESZTÉS**

a Képviselő-testület **2024. május 17 -i** nyilvános ülésére

|  |  |
| --- | --- |
| **Tárgy:** | **Balatonszepezd Község Önkormányzata 2023. évi gyermekjóléti és gyermekvédelmi feladatainak átfogó értékelése** |
| **Előterjesztő:** | Bíró Imre polgármester |
| **Előkészítette:** | Dresselné Steiner Ibolya szociális ügyintéző  |

**TISZTELT KÉPVISELŐ-TESTÜLET!**

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése szerint: „A helyi önkormányzat a gyermekjóléti és gyermekvédelmi feladatainak ellátásról minden év május 31-jéig – a külön jogszabályban meghatározott tartalommal - átfogó értékelést készít, amelyet a Képviselő-testület, illetve a közgyűlés megtárgyal. Az értékelést meg kell küldeni a gyámhivatalnak. A gyámhivatal az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat 60 napon belül érdemben megvizsgálja a gyámhivatal javaslatait és állásfoglalásáról, intézkedéséről tájékoztatja.”

Az értékelés szempontjait a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza.

Az előterjesztés mellékletét képezi a Balatonfüredi Szociális Alapszolgáltatási Központ Család- és Gyermekjóléti Szolgálat beszámolója is.

Kérem a Tisztelt Képviselő-testületet, hogy az előterjesztést megvitatni és a határozati javaslatokat elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a gyermekjóléti és gyermekvédelmi feladatok 2023. évi ellátásáról szóló átfogó értékelést – az e határozat (előterjesztés) mellékletét képező tartalommal – elfogadja.Megbízza a polgármestert, hogy az értékelést határidőben küldje meg a Veszprém Vármegyei Kormányhivatal Hatósági Főosztály Szociális és Gyámügyi Osztályához.**Határidő:** 2024. május 31.**Felelős:** polgármester |

Zánka, 2024. május 9.

|  |  |
| --- | --- |
|  | **Bíró Imre**polgármester |

**Balatonszepezd Község Önkormányzata**

**2023. évi gyermekjóléti és gyermekvédelmi feladatainak átfogó értékelése**

*(a gyámhatóságokról, valamint a gyermekvédelmi és gyámügyi eljárásról szóló*

*149/1997. (IX.10.) Korm. rendelet 10. melléklete alapján)*

1. *A település demográfiai mutatói, különös tekintettel a 0 – 18 éves korosztály adataira:*

Balatonszepezd község állandó lakosainak száma 2023. december 31-én: 469 fő.

* + A 0-18 éves korú gyermekek száma: 38 fő, de valóságban a településen életvitelszerűen is itt élő gyermekek száma ennél alacsonyabb.
	+ 2023-ben 1 gyermek született a településen.
	+ Korcsoportos megoszlás szerint:

 0-3 év közötti gyermekek száma: 4 fő,

 4-6 év közötti (óvodás)gyermekek száma: 3 fő,

 7-14 év közötti (általános iskolás) gyermekek száma: 19 fő,

 15-18 év közötti (középiskolás) gyermekek száma: 13 fő.

1. *Az önkormányzat által nyújtott pénzbeli, természetbeni ellátások biztosítása:*
* *rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,*
* *egyéb a Gyv.t-ben nem szabályozott pénzbeli vagy természetbeni juttatásokra vonatkozó adatok,*
* *gyermekétkeztetés megoldásának módjai, kedvezményben részsülőkre vonatkozó statisztikai adatok.*
	+ Rendszeres gyermekvédelmi kedvezményezett gyermek nincs a településen, valamint jogosultság megállapítására vonatkozó kérelem benyújtására sem került sor.
	+ Az 1997. évi XXXI. tv. 20/A. § (1) bekezdésére tekintettel nem került támogatás kifizetésre.
	+ Rendkívüli gyermekvédelmi támogatott nem volt, erre igény nem érkezett.
	+ Hátrányos helyzetű és halmozottan hátrányos helyzetű gyermek a községben nem volt.
	+ A településen életvitelszerűen élő gyermekek az alábbi támogatásban részesültek:
* iskola-, óvodakezdési támogatás:

 óvodás gyermekek: 3 fő 15 ezer Ft/fő,

általános iskolás gyermekek: 11 fő 20 ezer Ft/fő,

 középiskolás gyermekek: 7 fő 30 ezer Ft/fő,

 felsőfokú tanulmányait végző gyermekek: 5 fő 30 ezer Ft/fő

* Bursa Hungarica Felsőoktatási Önkormányzati Ösztöndíjban 2 fő részesült 10 hónapon keresztül 30 ezer Ft/hó összegben önkormányzati ösztöndíj támogatásban.
1. *Az önkormányzat által biztosított személyes gondoskodást nyújtó ellátások bemutatása:*

*- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),*

*- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, és az ezzel összefüggő tapasztalatok.*

* A gyermekjóléti szolgálatot 2016. január 1-től továbbra is a Balatonfüredi Szociális Alapszolgáltatási Központ Család- és Gyermekjóléti Szolgálata látja el.

*(A Gyermekjóléti Szolgálat tájékoztatója az értékeléshez kerül csatolásra.)*

* + Az alapfokú nevelési és oktatási intézményeket a községben élő családok gyermekei a szomszédos településen, Zánkán veszik igénybe, ahol a gyermekek napközbeni étkeztetése, napközis felügyelete is biztosított.
	+ A 2023/24-es tanévben a zánkai általános iskolába járó balatonszepezdi gyermekek létszáma: 9 fő.
	+ Községünkben élő gyermekek az óvodai és bölcsődei ellátást Zánkán a Kétnyelvű Német Nemzetiségi Óvoda és Bölcsőde intézményében vehetik igénybe. Az intézménytől kapott adatok alapján a 2023/24-es nevelési évben a balatonszepezdi gyermekek létszáma: 3 fő óvodás, bölcsődés pedig nem volt.
1. *-----------*
2. *------------*
3. *A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, megállapításainak bemutatása:*
4. *Jövőre vonatkozó javaslatok, célok meghatározása a Gyvt. előírásai alapján:*

*(milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

A gyermekvédelmi ellátások jelen formában alkalmasak a felmerülő problémák, a preventív jellegű feladatok megoldására. Súlyosabb helyzetek kezelésére a szakmai háttér biztosított.

A gyermekjóléti szolgálat alapvető prevenciós feladata, hogy a gyermekek veszélyeztetettségének időben történő felismerése érdekében hatékony észlelő- és jelzőrendszert működtessen. A jelenlegi adottságok és mutatószámok alapján problémamentesnek minősíthető Balatonszepezd községben a gyermekvédelmi munkaterület.

1. *A bűnmegelőzési program főbb pontjainak bemutatása:*

*(amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

Balatonszepezd Község Önkormányzata Képviselő-testülete 159/2005. (XII.12.) önkormányzati határozatával fogadta el Balatonszepezd Község Önkormányzatának Bűnmegelőzési és Közbiztonsági Koncepcióját. Az ismertté vált bűnelkövetők között fiatalkorú elkövető nincs. A program célul tűzte ki a gyermek és fiatalkorúak, továbbá az ifjú felnőtt korosztály elkövetővé válásának megelőzését - az említett korosztályok célirányos preventív nevelésével -, a droghasználat és kábítószer-bűnözés megelőzését, kezelését – fokozott prevenciós tevékenység mellett -, a családon belüli erőszak megelőzését, a megtörtént esetek megfelelő kezelését – korai problémafeltárás lehetőségével.

1. *A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek:*

*(alapellátás, szakellátás, szabadidős programok, drog-prevenció stb.)*

Az önkormányzat mindent elkövet a bűnmegelőzés, drog prevenció megvalósulásáért.

A község gyermekei a zánkai Bozzay Pál Nemzetiségi Nyelvet Oktató Általános Iskolába járnak, ahol részt vesznek a bűnmegelőzési és kábítószer fogyasztást megelőző rendezvényeken. A Balatonfüredi Rendőrség munkatársai rendszeresen felkeresik az iskolát. A tanulók évek óta a füredi Kapitányság által szervezett KRESZ és közbiztonsági vetélkedőn kiemelkedő helyezést érnek el.

Balatonszepezd, 2024. május 8.

|  |  |
| --- | --- |
|  | **Dresselné Steiner Ibolya** ügyintéző |
|  |  |

**Beszámoló a Balatonfüredi Szociális Alapszolgáltatási Központ Család-és Gyermekjóléti Szolgálatának 2023. évben Balatonszepezd község tekintetében kifejtett szakmai tevékenységéről**

A 149/1997-es (IX. 10.) Kormányrendelet 10. számú mellékletében foglaltak szerint, az önkormányzat által biztosított személyes gondoskodást nyújtó ellátások bemutatása az alábbiak alapján készült:

* a települési önkormányzat demográfiai mutatói, a 0-18 éves korosztály vonatkozásában
* az önkormányzat által nyújtott pénzbeli, természetbeni ellátások bemutatása
* az önkormányzat által biztosított személyes gondoskodást nyújtó ellátások bemutatása:
* a gyermekjóléti szolgáltatás biztosításának módja, működésének tapasztalata
* az alapellátásban részesülők száma, a gyermekek veszélyeztetettségének oka, a várandós anyák gondozása, a családból kiemelt gyermekek szüleinek gondozása, a jelzőrendszer tagjaival való együttműködés tapasztalatai
* a gyermekek napközbeni ellátásának biztosítása, valamit az ezzel összefüggő adatok.

A gyermekjóléti szolgálat kötelezően ellátandó feladatait, a többször módosított 1997. évi XXXI. Tv., valamint a 15/1998. (IX. 30.) NM rendelet szabályozza.

A gyermekjóléti szolgáltatást, a Gyvt. 94-96.§. alapján a Balatonfüredi Többcélú Társulás fenntartásában működő, Balatonfüredi Szociális Alapszolgáltatási Központ Család-és Gyermekjóléti Szolgálata látja el.

Intézményünk, a Balatonfüred, Kéki utca 6. szám alatt található, ahol a feltételek adottak a hatékony feladatellátáshoz.

**A Család-és Gyermekjóléti Szolgálat ellátási területe:**

Balatonfüred város, valamint Aszófő, Balatonakali, Balatoncsicsó, Balatonszepezd, Balatonszőlős, Balatonudvari, Csopak, Dörgicse, Monoszló, Óbudavár, Örvényes, Paloznak, Pécsely, Szentantalfa, Szentjakabfa, Tagyon, Tihany, Vászoly, Zánka községek.

A Család- és Gyermekjóléti Szolgálat, szervezési, szolgáltatási és gondozási feladatait Balatonfüreden, és a teljes ellátási területén tárgyévben, 7 fő családsegítő látta el, 1 fő szociális asszisztens segítette a munkavégzést.

A gyermekjóléti szolgáltatás, mint alapfeladat, Balatonfüred Város, valamint az ellátott községek valamennyi gyermekkorú lakosára kiterjed.

**A településen élő 0-18 éves korosztály demográfiai adatai**

0-3 évesek: **4 fő**

4-6 éves:  **3 fő**

7-14 éves:  **19 fő**

15-18 éves: **13fő**

**Összesen: 39 fő**

Hátrányos helyzetű gyermek (a kiadott igazolások alapján): 0 **fő**

Halmozottan hátrányos helyzetű gyermek (a kiadott igazolások alapján): **0 fő**

Tárgyévben rendszeres gyermekvédelmi kedvezményben részesült: 0 **fő**

**Gyermeket nevelő családok részére nyújtott önkormányzati támogatások:**

* Normatív települési támogatás:  **26 gyermek/15-30e Forint/Fő**

**A személyes gondoskodást nyújtó ellátások**

*A gyermekjóléti szolgáltatás biztosításának módja, működésének tapasztalatai*

A gyermekjóléti szolgáltatás olyan, a gyermekek érdekeit védő speciális szolgáltatás, amely a szociális munka módszereinek és eszközeinek felhasználásával szolgálja:

* a gyermek testi és lelki egészségének, családban történő nevelkedésének elősegítését
* a gyermek veszélyeztetettségének megelőzését
* a kialakult veszélyeztetettség megszüntetését, illetve
* a családjából kiemelt gyermek visszahelyezését.

A Család- és Gyermekjóléti Szolgálat ezen feladatköröket, az ellátási területén élők körében felmerülő szükségletekre való tekintettel lévő szervezési, szolgáltatási és gondozási tevékenysége által látja el.

A Balatonfüredi Szociális Alapszolgáltatási Központ Család- és Gyermekjóléti Szolgálata, az alábbi szolgáltatásokkal áll a szülők, valamint a gyermekek rendelkezésére:

* Információ nyújtása
* Hivatalos ügyek intézésében való közreműködés
* Életvezetési tanácsadás
* Nevelési tanácsadás
* Konfliktuskezelés
* Közvetítés más szakmai szolgáltatásba
* Szabadidős programok szervezése

A Család – és Gyermekjóléti Szolgálat gondozási tevékenysége 2023-ban Balatonszepezd község vonatkozásában:

* Balatonszepezd községben:  **2 család**/ 3 **fő** szerepelt nyilvántartásunkban.
* ebből balatonszepezdi lakos gyermek: **0 fő**
* 18 év feletti személy: **3 fő**
* Családlátogatások száma: **12** alkalom
* Adományközvetítés: **3** alkalom
* ügyintézéshez segítség nyújtás**: 3** alkalom
* Környezettanulmány készítése**: 1** alkalom
* Új esetek száma tárgyévben: **Nem keletkezett**
* Nyilvántartott kiskorúak száma **2023. 12. 31**-én: **0 fő**

A segítő tevékenység során feltárt és kezelt problémák:

* Szülők, vagy család életvitele
* Családi-kapcsolati konfliktus
* Gyermeknevelési problémák
* Magatartás és/vagy teljesítményzavar
* Szülői elhanyagolás
* Gyermekintézménybe való beilleszkedési nehézség
* Szenvedélybetegségek
* Anyagi, megélhetési, lakhatási problémák

*Védőnői/ háziorvosi szolgálat működési adatai*

* Gondozott várandósok száma a 7 település vonatkozásában: **15 fő**
* 0-6 éves gondozottak száma: **79 fő**
* Háziorvosi praxisba jelentkezett 0-18 évesek száma:  **15 fő**
* Leggyakrabban tapasztal problémák: - tüdőfejlődési rendellenesség

*Észlelő és jelzőrendszer működése*

. A jelzőrendszer hatékony működése a munkánk egyik legalapvetőbb célkitűzése, hiszen ez a veszélyeztetett gyermekeink számára kellő időben biztosított segítségnyújtás egyik nélkülözhetetlen feltétele.

* A 2023-as évben, a Család-és Gyermekjóléti Szolgálat felé **nem érkezett jelzés Balatonszepezd** község vonatkozásában:

Az előző évekhez képest a jelzések száma nem mutat jelentős változást.

 Az 1997. évi XXXI. tv. 17.§, valamint a 39.§ (3) alapján a Család-és Gyermekjóléti Szolgálat feladata, a gyermekek veszélyeztetettségének megelőzése, valamint a fennálló veszélyeztetettség megszüntetése, valamint ennek érdekében az észlelő és jelzőrendszer működtetése. 15/1998 NM rendelet 9.§ (3) alapján, a Család- és Gyermekjóléti Szolgálat és a jelzőrendszer tagjainak képviselői között, tevékenységük összehangolása érdekében, előre meghatározott témakörben, évente legalább hat alkalommal szakmaközi megbeszélést kell szervezni. A 2023. évben 4alkalommal került megszervezésre, az alábbi témakörökben:

* **2023. 01. 30.** Balatonfüredi Rendőrkapitánysággal közösen „Az idősek áldozattá válásának megelőzése”.
* **2023. 02. 14.** Balatonfüredi Rendőrkapitánysággal közösen „ Az internet káros hatásai a fiatalokra”.
* **2023. 05. 25.** Balatonfüredi Rendőrkapitánysággal közösen a „Járási Közbiztonsági Egyeztető Fórum Idősügyi Munkacsoportja” feladatainak egyeztetése.
* **2023. 06. 14.** „A felügyelt kapcsolattartások során felmerülő nehézségek/problémák”.
* A jelzőrendszer tagjaival történő szakmai konzultációkra, valamint **esetmegbeszélések**re, az ellátott települések mindegyikén működtetett észlelő és jelzőrendszer tagjainak részvételével rendszeresen sor került.

*Gyermekek napközbeni ellátásának biztosítása*

Napközbeni ellátást biztosító intézmények:

1./ Bozzay Pál Általános Iskola működési adatai:

* ***Az iskola tanulói létszáma: 77 fő***
* *Alsó tagozatos: 45* fő
* *Felső tagozatos: 32 fő*
* Napközisek száma: 58 fő
* Környező településekről, az iskolában tanuló diákok száma: Zánka: 54 fő, Balatonszepezd: 9 fő, Tagyon: 7 fő, Szentantalfa: 5 fő, Balatoncsicsó: 2 fő
* Korrepetálásban részesülők száma: 23 fő, az erre fordított órák száma havonta 4óra/fő

* tanórán túli foglalkozások: Sakk, labdarúgás, röplabda, drámajáté, képzőművészeti foglalkozás, német nyelvi előkészítő, angol fakultáció. Zeneiskolai oktatás keretein belül: szolfézs, magánének, zongora tanszakok működnek.

 2./ A zánkai Kétnyelvű Német Nemzetiségi Óvoda működési adatai:

* Teljes gyermeklétszám: 45 fő
* Zánka településről: 29 fő
* Környező településekről: Balatonszepezd: 3 fő, Monoszló: 1fő, Tagyon: 2 fő, Szentantalfa 1 fő

***Szolgáltatási, szervezési tevékenységünk 2023-ban:***

A prevenciós céllal életre hívott „Csiperkék**”** Klub indulásakor elsősorban beilleszkedési, és kommunikációs nehézségekkel küzdő gyermekek számára nyújtott lehetőséget, részképességeik fejlesztésére. Az ellátási területünkön felmerült igényekhez igazodva azonban, idővel szolgáltatásunk valamennyi érdeklődő gyermek, család, és gyermekintézmény számára nyitottá, elérhetővé vált.

Klubfoglalkozásaink heti rendszerességgel, csütörtökönként 15.30-tól 17.30-óráig zajlanak. Elsősorban kisiskolás korú gyermekek számára nyújt lehetőséget kézműves foglalkozásra, játékra, mozgásos foglalkozásokra. Fontosnak tartjuk a tradíciók ápolását, ezért az ünnepekhez kötődő rendszerességgel szervezünk hagyományőrző programokat is. A 2023-as évben összesen 34 klubfoglalkozásra került sor intézményünkben, a járványügyi korlátozó intézkedések miatt, ez a szám a korábbi évekhez képest jelentős emelkedést mutat.

A klubfoglalkozásokon kívül a nyári szünidőben több, egy-napos kirándulást is szerveztünk, melyre számos felajánlást kapott intézményünk a környező önkormányzatok egy részéről, egyházi szervezettől, magánszemélyektől egyaránt. Ezáltal tartalmas és gazdag programokat szervezhettünk a gyermekek részére.

A nyári kirándulások, valamint a hagyományőrző programjaink az elmúlt évben érzékenyítő célt is szolgáltak- fontosnak tartjuk ugyanis, hogy a különböző korosztályokat, valamint a különböző nevelési, ellátási és foglalkozási igényekkel bíró gyermekeket, fiatalokat, felnőtteket közelebb hozzuk egymáshoz. Mindez a későbbi életük során pozitív hatással bír majd, az elfogadás tekintetében.

**2023. évben megrendezett programjaink:**

* **2023. április 6-án**: Kézműves foglalkozásra, majd kincskeresésre és nyuszi-simogatásra került sor.
* **2023. április 11-én:** Kirándulást szervezetünk a Veszprémi Állatkertbe.
* **2023. június 21-én:** Egy balatonfüredi lakos egyéni vállalkozónak támogatásának köszönhetően, ellátott gyermekeinknek gyermeknapot tudtunk szervezni, egész napos programokkal, légvárral, arcfestéssel.
* **2023. július 06-án:** Az Örvényesi strandra látogattunk el, ahol ellátott gyermekeinket egy ízletes ebédre megvendégelte Örvényes Község Önkormányzata.
* **2023. 07. 25-én:** Balatonfüreden tettek egy túrát a gyerekek
* **2023. július 16-21-ig:** Az Erzsébet táborra került sor Zánkán.
* **2023. 18. 14-én:** A Tihanyi Bencés Apátság felajánlásának köszönhetően, megtekintettük az új interaktív apátsági múzeumot, majd a gyermekeket megvendégelték.
* **2023. 11.02-én:** A Balatonfelvidéki Nemzeti Park Csopaki Látogatóközpontja, biztosított ingyenesen egy tartalmas délelőtt az érdeklődő gyermekeknek. A nap zárása képen, a balatonfüredi Balaton Mozi látott minket vendégül.
* **2023. 11.03-án:** Egészségnapot szerveztünk az ellátott gyermekeknek, amelynek keretében a Balatonfüredi Péklány pékségben kipróbálhatták a péksütemény készítés fortélyait, valamint védőnő tartott nekik előadást az egészéges étkezésről, majd egészséges zöldségkrémeket készítettek.
* **2023. december 7-én:** Egy vidám Mikulásváró party-val zártuk az évet.

Mindezeken kívül gondoskodtunk:

– Magánszemélyek

– Vállalkozók

– Egyházi- és civil szervezetek által felajánlott anyagi és tárgyi eszközök rászorulókhoz történő eljuttatásáról is.

Az elmúlt évben gondoskodtunk tartós élelmiszer, tisztítószer eljuttatásáról minden rászoruló család részére. A felajánlások összegyűjtésében, koordinálásában nagyon sok magánszemély és intézmény vett részt és nyújtott segítséget, mind Balatonfüreden, mind pedig a környező településeken.

A beszámolóban kifejtett tények, adatok alapján megállapítható, hogy a Család-és Gyermekjóléti Szolgálat, valamint az észlelő-jelzőrendszer hatékony működtetéséhez szükséges feltételek adottak az ellátási területünkhöz tartozó valamennyi település tekintetében, így Balatonszepezd községben is biztosítottak.

Ennek eredményeként a Család-és Gyermekjóléti Szolgálat 2023-ban kifejtett szakmai tevékenysége eredményesnek mondható.

Balatonfüred, 2024. május 06.

Szabó-Mészáros Katalin Dr. Bócsáné Pálinkás Rita

 szakmai vezető családsegítő